Na temelju članka 11. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01-vjerodostojno tumačenje, 129/05, 100/07, 125/08, 36/09, 150/11, 144/12 i 19/13 – pročišćeni tekst, 137/15, 123/17, 98/19 i 144/20) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21), Gradsko vijeće Grada Koprivnice na \_\_\_\_\_\_\_\_ sjednici održanoj \_\_\_\_\_\_\_\_\_\_\_godine, donijelo je

**ODLUKU**

**o izmjenama i dopuni Odluke o javnim priznanjima Grada Koprivnice**

**Članak 1.**

U Odluci o javnim priznanjima Grada Koprivnice («Glasnik Grada Koprivnice» broj: 2/96, 4/97, 5/07, 5/09, 7/09, 2/10 – pročišćeni tekst, 3/10 i 1/13.) u članku 4. stavku 2. riječi „ 30.000,00 kuna“ zamjenjuju se riječima „4.000,00 EUR“.

**Članak 2.**

U članku 5. stavku 3. riječi: „10.000,00 kuna“ zamjenjuju se riječima: „1.350,00 EUR“.

**Članak 3.**

U članku 12. iza stavka 2. dodaje se stavak 3. koji glasi:

„Iznimno od odredbe stavka 2. ovog članka i pojedinačnog glasovanja za svaku predloženu pravnu ili fizičku osobu, o dodjeli Medalje Grada Koprivnice za dobrovoljne darivatelje krvi sukladno članku 7. stavku 3. ove Odluke, donosi se jedna odluka za sve predložene dobrovoljne darivatelje krvi.“.

**Članak 4.**

Ova Odluka stupa na snagu osmoga dana od dana objave u «Glasniku Grada Koprivnice».

**GRADSKO VIJEĆE**

**GRADA KOPRIVNICE**

KLASA: 061-01/24-01/0002

URBROJ: 2137-1-04/1-24-2

Koprivnica, PREDSJEDNIK:

Ivan Pal, prof.

O B R A Z L O Ž E NJ E

**I. Zakonska osnova**

Zakonom o lokalnoj i područnoj (regionalnoj) samoupravi („Narodne novine“ broj 33/01, 60/01-vjerodostojno tumačenje, 129/05, 100/07, 125/08, 36/09, 150/11, 144/12 i 19/13 – pročišćeni tekst, 137/15, 123/17, 98/19 i 144/20) člankom 11. propisana je nadležnost predstavničkog tijela za donošenje odluke o javnim priznanjima. Nadalje, člankom 40. Statuta Grada Koprivnice propisana je nadležnost Gradskog vijeća za donošenje općih akata a time i Odluke o javnim priznanjima Grada Koprivnice.

**II. Ocjena stanja i osnovna pitanja koja se uređuju aktom i objašnjenje pojedinih odredbi**

Sukladno odredbama članka 11. Zakona o lokalnoj i područnoj (regionalnoj) samoupravi, Gradsko vijeće Grada Koprivnice donijelo je Odluku o javnim priznanjima Grada Koprivnice te izmjene i dopune Odluke («Glasnik Grada Koprivnice» 2/96, 4/97, 5/07, 5/09, 7/09, 2/10 – pročišćeni tekst, 3/10 i 1/13.).

Uz članak 1. i članak 2.

Iznos novčane nagrade za životno djelo i Medalje Grada Koprivnice iskazuje se u valuti EUR, pri čemu se iznos od 30.000,00 kuna za Nagradu za životno djelo zaokružuje na 4.000,00 EUR, dok se iznos od 10.000,00 kuna za Medalju Grada Koprivnice zaokružuje na 1.350,00 EUR.

Uz članak 3.

Odredbama članka 7. Odluke o javnim priznanjima Grada Koprivnice propisano je da se Medalja Grada Koprivnice dodjeljuje dobrovoljnim darivateljima krvi koji daruju krv 100 i više puta (muškarci) i 75 i više puta (žene) te da Gradsko vijeće odlučuje o prijedlozima pojedinačno za svaku predloženu pravnu ili fizičku osobu (članak 12.).

S obzirom da dobrovoljni darivatelji krvi temeljem prijedloga Gradskog društva Crvenog križa Koprivnica nakon navedenog broja darivanja krvi ispunjavaju kriterij za dodjelu Medalje Grada Koprivnice te da je to u prosjeku šest do 7 darivatelja krvi godišnje, predlaže se umjesto pojedinačnog glasovanja o svakoj osobi, objedinjeno glasovanje za sve predložene osobe na način da se donosi jedna odluka o dodjeli Medalje Grada Koprivnice za dobrovoljne darivatelje krvi. U skladu sa navedenim predlaže se člankom 3. ove Odluke dopuniti članak 12. Odluke o javnim priznanjima Grada Koprivnice.

Uz članak 4.

Ovim člankom propisuje se stupanje na snagu Odluke u skladu sa člankom 73. Zakona o lokalnoj i područnoj (regionalnoj) samoupravi.

**III. Potrebna sredstva za provedbu akta**

Za provedbu Odluke o izmjenama i dopuni Odluke o javnim priznanjima Grada Koprivnice sredstva su osigurana u Proračunu Grada Koprivnice za 2024. godinu.

U skladu sa svime naprijed navedenim predlaže se donošenje Odluke o izmjenama i dopuni Odluke o javnim priznanjima Grada Koprivnice.

Nositelj izrade akta: Predlagatelj:

Upravni odjel za poslove Gradskog vijeća Gradonačelnik

i opće poslove Mišel Jakšić, dipl.oec.

Pročelnica:

Dubravka Kardaš, dipl.iur.